62017TJ0540_INF
Hotărârea Tribunalului (Camera a șasea) din 6 iunie 2019 – BEI/Siria
(Cauza T‑540/17)
„Clauză compromisorie – Acordul de împrumut «Electricity Distribution Project» nr. 20948 – Neexecutarea acordului – Rambursarea sumelor plătite în avans – Dobânzi de întârziere – Procedură de judecare în lipsă”
1.
Procedură jurisdicțională – Sesizarea Tribunalului în temeiul unei clauze compromisorii – Acord de împrumut încheiat de Banca Europeană de Investiții cu Siria – Competență a Tribunalului definită de articolele 256 și 272 TFUE și de clauza compromisorie
[art. 256 alin. (1) și art. 272 TFUE]
(a se vedea punctele 16 și 17)
2.
Procedură jurisdicțională – Sesizarea Tribunalului în temeiul unei clauze compromisorii – Acord de împrumut încheiat de Banca Europeană de Investiții cu Siria – Neîndeplinirea de către Siria a obligațiilor sale contractuale – Subrogarea Uniunii în drepturile băncii – Acțiune introdusă de bancă în numele Uniunii – Admisibilitate – Acțiune introdusă de bancă în nume propriu – Inadmisibilitate – Lipsa interesului de a exercita acțiunea
[art. 256 alin. (1) și art. 272 TFUE]
(a se vedea punctele 21-30)
3.
Procedură jurisdicțională – Cerere de sesizare – Cerințe de formă – Identificarea obiectului litigiului – Expunere sumară a motivelor invocate – Cerere introductivă prin care se solicită obligarea, în cadrul unui acord de împrumut, la plata unor eventuale tranșe devenite scadente și rămase neplătite după data cererii introductive – Circumstanțe ipotetice care încă nu s‑au concretizat – Inadmisibilitate
[Regulamentul de procedură al Tribunalului, art. 76 lit. (d)]
(a se vedea punctele 32-36)
Obiectul
Cerere întemeiată pe articolul 272 TFUE și având ca obiect obligarea Republicii Arabe Siriene la rambursarea sumelor datorate în cadrul acordului de împrumut „Electricity Distribution Project” nr. 20948, majorate cu dobânzi de întârziere.
Dispozitivul
1)
Obligă Republica Arabă Siriană la rambursarea către Uniunea Europeană, reprezentată de Banca Europeană de Investiții (BEI), a sumei de 52657141,77 euro.
2)
Suma menționată este purtătoare de dobânzi de întârziere, aferente principalului și dobânzilor contractuale, calculate potrivit metodei prevăzute la articolul 3 alineatul (2) din acordul de împrumut „Electricity Distribution Project” nr. 20948, încheiat între BEI și Republica Arabă Siriană la 5 februarie 2001 și modificat prin scrisorile din 3 octombrie 2003, din 28 februarie 2006, din 9 mai și din 8 octombrie 2007, de la data de 9 august 2017 până la data plății.
3)
Respinge în rest acțiunea.
4)
Obligă Republica Arabă Siriană la plata cheltuielilor de judecată.